ਅ ਹੈਂਡਫੁਲ ਆਫ਼ ਡਸਟ
ਅ ਹੈਂਡਫੁਲ ਆਫ਼ ਡਸਟ  ਬ੍ਰਿਟਿਸ਼ ਲੇਖਕ ਐਵਲਿਨ ਵੌਘ ਦਾ ਲਿਖਿਆ ਇੱਕ ਨਾਵਲ ਹੈ। ਪਹਿਲੀ ਵਾਰ 1934 ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ, ਇਹ ਨਾਵਲ ਅਕਸਰ ਲੇਖਕ ਦੇ ਆਰੰਭਕ, ਵਿਅੰਗਾਤਮਕ ਹਾਸਰਸੀ  ਨਾਵਲਾਂ ਨਾਲ ਸ਼ਾਮਿਲ ਕਰ ਲਿਆ ਜਾਂਦਾ ਹੈ ਜਿਹਨਾਂ ਲਈ ਉਹ ਪਹਿਲੇ ਵਿਸ਼ਵ ਯੁੱਧ ਤੋਂ ਪਹਿਲਾਂ ਦੇ ਸਾਲਾਂ ਵਿੱਚ ਮਸ਼ਹੂਰ ਹੋ ਗਿਆ ਸੀ। ਟਿੱਪਣੀਕਾਰਾਂ ਨੇ ਹਾਲਾਂਕਿ ਇਸਦੇ ਗੰਭੀਰ ਪਿਛੋਕੜੀ ਸੁਰਾਂ ਵੱਲ ਧਿਆਨ ਖਿੱਚਿਆ ਹੈ, ਅਤੇ ਇਸ ਨੂੰ ਵਾਘ ਦੀ  ਯੁੱਧ ਦੇ ਬਾਅਦ ਦੀ ਕੈਥੋਲਿਕ ਗਲਪ ਦੇ ਸੰਕੇਤ ਦਿੰਦੀ ਹੋਈ ਇੱਕ ਅੰਤਰਕਾਲੀ ਰਚਨਾ ਸਮਝਿਆ ਹੈ।  ਨਾਇਕ ਟੋਨੀ ਲਾਸਟ, ਇੱਕ ਸੰਤੁਸ਼ਟ ਪਰ ਉਚਾਈ ਵਾਲਾ ਇੰਗਲਿਸ਼ ਕੰਟਰੀ ਸੁਕਆਇਰ ਹੈ, ਜਿਸਨੂੰ ਉਸਦੀ ਪਤਨੀ ਨੇ ਧੋਖਾ ਦਿੱਤਾ ਸੀ ਅਤੇ ਉਸਨੇ ਆਪਣੇ ਭਰਮਾਂ ਦਾ ਇੱਕ-ਇੱਕ ਕਰਕੇ ਟੋਟੇ-ਟੋਟੇ ਹੋਣਾ ਦੇਖਿਆ ਸੀ। ਉਹ ਬ੍ਰਾਜ਼ੀਲ ਦੇ ਇੱਕ ਜੰਗਲ ਵਿੱਚ ਇੱਕ ਮੁਹਿੰਮ ਵਿੱਚ ਹਿੱਸਾ ਲੈਂਦਾ ਹੈ, ਅਤੇ ਦੂਰ ਕਿਸੇ ਚੌਕੀ ਵਿੱਚ ਇੱਕ ਪਾਗਲ ਦਾ ਕੈਦੀ ਬਣ ਜਾਂਦਾ ਹੈ। ਵੌਘ ਨੇ ਕਈ ਸਵੈਜੀਵਨੀਮੂਲਕ ਤੱਤਾਂ ਨੂੰ ਪਲਾਟ ਵਿੱਚ ਸ਼ਾਮਲ ਕਰ ਲਿਆ, ਜਿਸ ਵਿੱਚ ਉਸ ਦੀ ਆਪਣੀ ਪਤਨੀ ਦੁਆਰਾ ਹਾਲ ਹੀ ਵਿੱਚ ਕੀਤਾ ਗਿਆ ਦਗਾ ਵੀ ਸ਼ਾਮਲ ਸੀ। 1933-34 ਵਿੱਚ ਉਹ ਦੱਖਣ ਅਮਰੀਕੀ ਅੰਦਰੂਨੀ ਹਿੱਸਿਆਂ ਵਿੱਚ ਗਿਆ ਅਤੇ ਇਸ ਸਮੁੰਦਰੀ ਯਾਤਰਾ ਦੀਆਂ ਕਈ ਘਟਨਾਵਾਂ ਨੂੰ ਨਾਵਲ ਵਿੱਚ ਸ਼ਾਮਲ ਕੀਤਾ ਗਿਆ ਹੈ। ਜੰਗਲ ਵਿੱਚ ਟੋਨੀ ਦੀ ਇਕੱਲੇ ਵਿਚਰਨ ਦੀ ਹੋਣੀ ਨੂੰ ਪਹਿਲੀ ਵਾਰ ਵੌਘ ਨੇ ਆਪਣੀ ਇੱਕ ਪ੍ਰਸਿੱਧ ਨਿੱਕੀ ਕਹਾਣੀ ਦੇ ਵਿਸ਼ੇ ਦੇ ਰੂਪ ਵਿੱਚ ਵਰਤਿਆ ਸੀ, ਜਿਸ ਨੂੰ "ਦ ਮੈਨ ਹੂ ਲਾਈਕਡ ਡਿਕਨਸ" ਸਿਰਲੇਖ ਹੇਠ 1933 ਵਿੱਚ ਪ੍ਰਕਾਸ਼ਿਤ ਕੀਤਾ ਗਿਆ ਸੀ। ਕਿਤਾਬ ਨੂੰ ਸ਼ੁਰੂਆਤੀ ਆਲੋਚਨਾਤਮਕ ਹੁੰਗਾਰਾ ਮਾਮੂਲੀ ਸੀ, ਪਰ ਇਹ ਲੋਕਾਂ ਵਿੱਚ ਪ੍ਰਸਿੱਧ ਹੋ ਗਿਆ ਸੀ ਅਤੇ ਕਦੇ ਵੀ ਛਪਾਈ ਤੋਂ ਬਾਹਰ ਨਹੀਂ ਸੀ ਰਿਹਾ। ਛਪਣ ਤੋਂ ਬਾਅਦ ਦੇ ਸਾਲਾਂ ਵਿੱਚ ਕਿਤਾਬ ਦੀ ਵਿੱਕਰੀ ਵਧਦੀ ਚਲੀ ਗਈ; ਇਸ ਨੂੰ ਆਮ ਤੌਰ 'ਤੇ ਵੌਘ ਦੀਆਂ ਸਭ ਤੋਂ ਵਧੀਆ ਰਚਨਾਵਾਂ ਵਿਚੋਂ ਇੱਕ ਮੰਨਿਆ ਜਾਂਦਾ ਹੈ ਅਤੇ 20 ਵੀਂ ਸਦੀ ਦੇ ਸਭ ਤੋਂ ਵਧੀਆ ਨਾਵਲਾਂ ਦੀਆਂ ਅਣਅਧਿਕਾਰਤ ਸੂਚੀਆਂ ਵਿੱਚ ਇੱਕ ਤੋਂ ਵੱਧ ਵਾਰ ਇਸ ਦਾ ਜ਼ਿਕਰ ਆਇਆ ਹੈ।  ਵੌਘ 1930 ਵਿੱਚ ਰੋਮਨ ਕੈਥੋਲਿਕ ਧਰਮ ਵਿੱਚ ਸ਼ਾਮਲ ਹੋ ਗਿਆ ਸੀ, ਜਿਸ ਤੋਂ ਬਾਅਦ ਉਸ ਦੀਆਂ ਵਿਅੰਗਯੁਕਤ, ਧਰਮ ਨਿਰਪੱਖ ਲਿਖਤਾਂ ਦਾ ਕੁਝ ਕੈਥੋਲਿਕ ਕੁਆਰਟਰਾਂ ਨੇ ਵਿਰੋਧ ਕੀਤਾ ਸੀ। ਉਸ ਨੇ ਧਾਰਮਿਕ ਥੀਮਾਂ ਨੂੰ ਅ ਹੈਂਡਫੁਲ ਆਫ਼ ਡਸਟ ਨਾਵਲ ਵਿੱਚ ਸ਼ਾਮਲ ਨਹੀਂ ਕੀਤਾ, ਪਰ ਬਾਅਦ ਵਿੱਚ ਉਸ ਨੇ ਵਿਆਖਿਆ ਕੀਤੀ ਕਿ ਉਸ ਦਾ ਕਿਤਾਬ ਰਾਹੀਂ ਇਹ ਦਿਖਾਉਣ ਦਾ ਮਨਸ਼ਾ ਸੀ ਕਿ ਧਾਰਮਿਕ, ਵਿਸ਼ੇਸ਼ ਕਰਕੇ ਕੈਥੋਲਿਕ, ਕਦਰਾਂ-ਕੀਮਤਾਂ ਤੋਂ ਅੱਡਰੇ ਮਨੁੱਖਤਾਵਾਦ ਦੀ ਕੋਈ ਸਾਰਥਿਕਤਾ ਨਹੀਂ ਸੀ। ਇਹ ਕਿਤਾਬ ਰੇਡੀਓ, ਸਟੇਜ ਅਤੇ ਸਕ੍ਰੀਨ ਲਈ ਨਾਟਕੀ ਰੂਪ ਵਿੱਚ ਢਾਲੀ ਗਈ ਹੈ। 